b'\n_START_ARTICLE_\nSana (artisti)\n_START_PARAGRAPH_\nSanna R\xc3\xb6nnberg (taitelijanimelt\xc3\xa4\xc3\xa4n Sana, s. 5. maaliskuuta 1990 Espoo) on oululainen artisti, joka yhdist\xc3\xa4\xc3\xa4 musiikissaan urbaania poppia ja r\xc3\xa4ppi\xc3\xa4._NEWLINE_Sana on tehnyt omakustanteena musiikkia vuodesta 2005 alkaen. Vuosina 2005\xe2\x80\x932011 h\xc3\xa4n julkaisi kappaleita mikseri.net-sivustolla. Harrastus muuttui ammattimaiseksi, kun vuonna 2017 Winning Team yhtyeest\xc3\xa4 tuttu Veli Hiidenmaa alkoi tuottamaan Sanan musiikkia. Uuden tuottajan kanssa h\xc3\xa4n on julkaissut kappaleet "Lelupoika" (2017), "Ainoo mit\xc3\xa4 pyyd\xc3\xa4n" (2017), "Pelon hetkell\xc3\xa4 feat. Aki Tykki" (2018), "Kiitos sulle" (2018), "Tunne" (2019), "Asshole" (2019), "Haava 2.0 feat. Maya Paakkari" (2019) ja "Pelkk\xc3\xa4\xc3\xa4 noppapelii feat. Emilia Ex" (2019). _NEWLINE__NEWLINE_Sana osallistui vuoden 2018 X Factor -ohjelmaan, jossa h\xc3\xa4n kilpaili pitk\xc3\xa4aikaisen keikkalaulajansa kanssa. Kaksikko eteni ensimm\xc3\xa4iseen livel\xc3\xa4hetykseen asti._NEWLINE_Sanan kappaleissa on vieraillut vuosien varsilla useita suomalaisia artisteja, muun muassa Panama Rayo ("H\xc3\xa4vett\xc3\xa4is olla sin\xc3\xa4", 2012), Sini Ariell ("Itsevarma ja kaunis", 2014), Tanja V\xc3\xa4h\xc3\xa4sarja ("Pyysin poistumaan", 2012, "Toinen mahdollisuus", 2013, "Jos l\xc3\xa4htisit", 2014), Maya Paakkari ("Haava", 2016, "Haava 2.0", 2019), Sani ("Mik\xc3\xa4-Mik\xc3\xa4-Maa", 2017) ja Aki Tykki ("Pelon hetkell\xc3\xa4", 2018).'